LIETUVOS RESPUBLIKOS FINANSŲ MINISTRO

Į S A K Y M A S

DĖL europos sąjungos 2007–2013 metų techninės paramos skyRimo uždarajai aKcinei bendrovei „viešųjų investicijų plėtros agentūRa“ 2013 metams

2013 m. rugpjūčio 14 d. Nr. 1K-281

Vilnius

Vadovaudamasis Techninės paramos administravimo ir finansavimo taisyklių, patvirtintų Lietuvos Respublikos Vyriausybės 2008 m. liepos 23 d. nutarimu Nr. 780 (Žin., 2008, Nr. 90-3606; 2010, Nr. 9-415; 2011, Nr. 41-1948; 2013, Nr. 36-1745), 15.4 ir 201.12 punktais, 2013 metų maksimaliomis techninės paramos veiksmų programoms administruoti, apie jas informuoti ir joms viešinti skiriamomis sumomis; lėšų veiksmų programoms administruoti priskyrimo prie veiksmų programų techninės paramos prioritetų ir techninės paramos veiksmų programos proporcijomis; maksimaliu kryžminio finansavimo būdu skiriamos techninės paramos dydžiu, patvirtintais Lietuvos Respublikos Vyriausybės 2013 m. vasario 13 d. nutarimu Nr. 144 (Žin., 2013, Nr. 19-931, Nr. 67-3353), ir atsižvelgdamas į Lietuvos Respublikos finansų ministro 2013 m. gegužės 3 d. įsakymą Nr. 1K-161 „Dėl institucijų, kurios gali gauti Europos Sąjungos 2007–2013 metų techninę paramą, sąrašo patvirtinimo“ bei į 2013 m. liepos 25 d. viešosios įstaigos Centrinės projektų valdymo agentūros 2013 m. liepos 3 d. valstybės projektų sąrašo Nr. VP4-1.1-FM-01-V-02 pagal Techninės paramos veiksmų programos prioriteto „Techninė parama ES struktūrinės paramos, gaunamos pagal konvergencijos tikslą, administravimui“ VP4-1.1-FM-01-V priemonę „ES struktūrinės paramos administravimo sistemos sukūrimas ir efektyvus jos funkcionavimas“ projektų tinkamumo finansuoti vertinimo ataskaitą Nr. 1,

s k i r i u 2013 metams uždarajai akcinei bendrovei „Viešųjų investicijų plėtros agentūra“ projekto „VIPA pasirengimo įgyvendinti programą, kitą programavimo laikotarpį pakeisiančią 2007–2013 metų ES struktūrinės paramos panaudojimo strategiją ir ją įgyvendinančias veiksmų programas, funkcijų vykdymas“ finansavimo ir administravimo sutarčiai sudaryti 500000 (penki šimtai tūkstančių) litų finansavimą iš Techninės paramos veiksmų programos prioriteto „Techninė parama ES struktūrinės paramos, gaunamos pagal konvergencijos tikslą, administravimui“ VP4-1.1-FM-01-V priemonę „ES struktūrinės paramos administravimo sistemos sukūrimas ir efektyvus jos funkcionavimas“ įgyvendinimui skirtų lėšų.

Krašto apsaugos ministras,

pavaduojantis finansų ministrą	Juozas Olekas

_________________